
N úmero 344. Setmana del 26 de gener a l'ide febrer de 2005 


José M anuel Ferreira, pres del mòdul d'aïllament de Teixeiro, ha denunciat que fou torturat els dies 24,25 i 27 de desembre i amenaçat de mort per un dels caps de la presó. Aquest és el motiu que el conduí a l'inici, el passat 15 de gener, d'una vaga de pati indefinida. 


La lluita contra la Llei d'Estrangeria 


Emotiu acte de commemoració de les tancades a l'Església del Pi 


IPUNITAT POLICIAL DELS MOSSOS 


IOSSOS AGAFEN LES MATEIXES ARTS QUE ELS COSSOS REPRESSORS DELS QUALS S HAN NODRIT ELS SEUS EFECTIUS 


Gran manifestació a Barcelona per la regularització Contradiccions entre un informe forense i 
sense condicions i denúncia del Nou Reglament l'atestat policial sobre la mort d'un immigrant a 

Barcelona.- Les convocatòries de l'Assem- sense papers al 2001quan era a l'oposició i finalitzà ala Delegació del govern amb nom- Holc rHACCf^C 

blea per la Regularització sense Condicions que actualment ha tancat totes les portes. El brosa participació de les comunitats asià- OGI ILQ V^UIUIIlG fJCl UGI L UcID I I IU JOÜ ú U CDUUGUIQ 


Barcelona.- Les convocatòries de l'Assem¬ 
blea per la Regularització sense Condicions 
(ARSC) previstes durant la passada setmana, 
van sorpendre gratament als propis organit¬ 
zadors per la gran afluència de gent que hi 
assistí. El passat dijous 20,200 persones van 
assistir a l'església del Pi per tal de celebrar 
el quart aniversari de les tancades. Hi havia 
moltes persones convidades que, de difer¬ 
ents formes, van estar implicades en aquella 
lluita. Entre els parlaments, que durant dues 
hores no cessaren, es criticà durament al 
partit socialista, que recolzà la lluita dels 


sense papers al 2001quan era a l'oposició i 
que actualment ha tancat totes les portes. El 
dijous fou una prèvia de la manifestació que 
s'havia convocat al cap de dos dies per més 
d'una vintena de col·lectius i entitats. Així, el 
dissabte a les cinc de la tarda, més de 5.000 
persones acudiren a la manifestació per la 
regularització sense condicions i la crítica 
front al nou reglament que ja s'està con¬ 
vertint, segons els organitzadors, en una 
«màfia» de compra-venta fraudulenta de 
contractes laborals. La manifestació fou 
llarga, ja que s'inicià de plaça Universitat i 


Exit de les jornades contra la Llei d’Estrangeria 


Estat espanyol.- Les manifestacions de Barcelo¬ 
na s'englobaven en un marc més ampli que 
eren les jornades estatals contra la llei d'ex- 
trangeria i per la regularització sense condi¬ 
cions. Així, foren convocades manifestacions 
durant el cap de setmana del 22 i 23 de gener 
a vàries localitats com: València, Almeria, 
Múrcia, Madrid i Badajoz. Destacà entre aque¬ 
stes la manifestació de la ciutat d'Almeria, amb 
gran afluència de jornalers immigrants que 
s'inicià al port. Les jornades foren convocades 
sota un mateix manifest, part del qual repro¬ 
duïm a continuació: «A l’Estat espanyol, més 
del 50 per cent dels immigrants no tenim 
papers, i els que estan documentats no tenen 
garantit el ple exercici dels seus drets en igual¬ 
tat de condicions. Som la punta visi ble de l’ice¬ 
berg de la precarització de la vida que afecta a 
tots per igual. El govern del PSOE, es disposa a 
posar en vigor un nou Reglament d’aplicació 
de la vigent llei d'Estrangeria. Ho anuncia com 
una aposta decidida per acabar amb l’enorme 
borsa d'immigrants sense papers heretada del 
govern del PP i amb l'economia submergida 


que manté als immigrants en una desesperada 
situació de sobreexplotació laboral i mar¬ 
ginació social. No obstant això, aquest Regla¬ 
ment incorre en greus insuficiències que ens 
duen a afirmar tallantment que ni de bon tros 
permetrà accedir a la regularització d'un nom¬ 
bre significatiu d’immigrants sense papers ni 
atemptarà contra les bases de l’economia sub¬ 
mergida. En aquest Reglament, la regular¬ 
ització dels immigrants es troba dins una per¬ 
spectiva únicament econòmica. Nosaltres, im¬ 
migrants amb i sense papers, no som simples 
números de la Seguretat Social, sinó éssers 
humans que hem de sobreviure, cuidar les nos¬ 
tres famílies, educar els nostres fills, tenir un 
lloc a la societat, i practicar els nostres drets i 
deures com qualsevol altre ciutadà. (...) En el 
fons de la qüestió, cap reglament podrà solu¬ 
cionar la situació del milió d’immigrants sense 
papers, ni posar fi l'apartheid jurídic i la manca 
de drets que pateixen els ciutadans d'origen 
estranger a l'Estat Espanyol, atès que per això 
és imprescindible la derogació de la llei d'es¬ 
trangeria.» ARSC +Contra-lnfos 25/ V 05 


finalitzà a la Delegació del govern amb nom¬ 
brosa participació de les comunitats asià¬ 
tiques i del magrib. L'Assemblea, amb aquest 
èxit encara calent, prepara noves accions 
per tal d'exigir la regularització i denunciar 
la fraudulència amb què el govern de l'Estat 
espanyol està intentant vendre el nou 
reglament. El proper divendres dia 28 hi ha 
convocat un acte al pati M aning (CCCB) a les 
set del vespre, en el qual participaran entre 
d'altres SOS Racisme i la FAVB, per tal d'ex¬ 
plicar a l'opinió pública les seves posicions. 

Contra-lnfos 25/ ]/ 05 


Santa Coloma de Gramanf r/ Barcelonès.- S'ha 
fet públic l'informe forense, efectuat per 
l'Institut de Toxicologia y Ciència Forenses de 
Madrid, l'Institut de Medicina Legal de 
Catalunya i el Grup d'Homicidis i de la Policia 
Científica del Cos Nacional de Policia, sobre 
la mort de Farid Bendaomed per part dels 
mossos d'esquadra el passat 27 de maig de 
2004, dia que van entrar a casa seva a fer un 
registre. El Jutjat d'Instrucció núm lde Santa 


Okupació i centres socials 


A Sant Andreu, Barceloneta, Forat de la Vergonya i Gràcia 

Degoteig de desallotjaments a Barcelona 


Sant Andreu.- Dilluns 17, unes50 famíliesque 
acampaven des de feia mesos en un solar del 
carrer Santander van ser desallotjades per la 
policia nacional i escortades fins alslímits de 
la ciutat per aquest mateix cos amb la clara 
prohibició de tornar-hi. D'aquesta manera 
començaven una llarga peregrinació per 
diferents municipis de l'àrea metropolitana 
perseguits per les diferents policies locals 
(Montcada, Sabadell, Cerdanyola, Castellde¬ 
fels i altres poblacions del Baix LLobregat). 
Per la zona desallotjada hi ha tres campa¬ 
ments més en idèntica situació, a l'espera de 
l'ordre de desallotjament. 

La Ribera.- Dos dies després, dimecres 19, es 
van desallotjar simultàniament tres edificis 
de vivendes: dos a la zona del Forat de la 
Vergonya i un tercer al barri de la Barceloneta. 
Els dos primers estaven situats, al carrer 
Metges un i l'altre al carrer Jaume Giralt dins 


del perímetre del mateix solar.A primera hora 
del matí un fort dispositiu d'antiavalots de la 
guàrdia urbana amb una ordre de desnona- 
ment del Districte va prendre la zona i va 
desallotjar Mperso nes d'ambdós edificis oku- 
pats de feia pocs dies, sense detenir-ne a cap. 
El mateix matí, a la Barceloneta, agents anti- 
avalots assaltaven violentament un edifici 
de 5 plantes que s'havia okupat el divendres 
anterior, enduent-se a les 4 persones que 
s'hi trobaven a la comissaria de Nou de la 
Rambla; segons un dels okupants, no havien 
estat avisats ni se'ls hi va mostrar cap ordre. 
Gràcia.- El matí d'aquest dimarts 25 un dis¬ 
positiu d'unes sis furgonetes de la policia na¬ 
cional ha desallotjat «M i Casa», casa que esta¬ 
va okupada des de feia aproximadament un 
any a la plaça Revolució; l'única persona que 
es trobava a l'interior ha estat identificada. 

Contra-lnfos 25/ 01/ 05 


Coloma, que intrueix el cas, després d'haver 
canviat el jutge titular, ha aixecat el secret de 
sumari i s'ha pogut saber les diferents con¬ 
tradiccions entre aquest informe i l'atestat 
policial dels fets. Mentre l'atestat assegura 
que el tret mortal es va produïr després d’un 
forcejament entre la víctima i un cap de 
mossos, segons consta a l'informe, Farid va 
rebre un tret a una zona propera a la nuca i 
conclou que les proves realitzades "fan pen¬ 
sar" que el tret "es va fer a pocs centímetres 
de la víctima'.' Una altra dada significativa és 
la falta de "lesions traumàtiques a d'altres 
parts del cos”, així com la inexistència d'un 
informe mèdic de lesions efectuat al cap de 
mossos que va efectuar el tret. 


Tot això, unit a la posició en què va ser trobat 
el cadàver, cap per avall i sobre el llit, posa en 
dubte l'atestat elaborat pels mossos d'esqua¬ 
dra. Un altre punt polèmic és un vídeo poli¬ 
cial de l'entrada i registre que fins ara no ha 
pogut ser visionat pel mateix jutjat instructor. 
Imputació d'li mossos en el mateix cas 
Recordem que el mateix jutjat va obrir una 
causa per lesions, detenció il·legal i vexa¬ 
cions contra els n mossos que van efectuar 
el registre, per la detenció de la resta de 
persones que hi havia a l'immoble, que sem¬ 
pre han mantigut que l'assassinat fou 
després que Farid donés mitja volta per sor¬ 
tir per una finestra. 

UN MALALT MENTAL VA SER REDUÏT I ASFIXIAT PER UNA PATRULLA DE MOSSOS 

La mort de Santa Susanna arxivada 


Arenys de Mar/ El Maresme.- El passat 17 d'oc¬ 
tubre una trucada al metge per atendre un fa¬ 
miliar amb un crisi d'ansietat va comportar 
que apareguessin, en resposta a la trucada, 
dos ajudants d'ambulància, sis mossos i dos 
policies locals disposats a reduïr el malalt en 
espera del metge. Va ser reduït pels 8 policies, 
tirant-lo a terra i pegant-li cops amb les po¬ 
rres. Després de dir que s'ofegava es va morir. 
El jutjat de primera instància i instrucció 
número 6 d'Arenys va acceptar la denúncia 
de la família per homicidi imprudent. 
Després de les declaracions, en una inter- 
locutòria feta pública els últims dies ha dec¬ 
retat el sobreseïment de la causa. El argu¬ 
ments plantejats són que l'autòpsia va 


determinar que la mort no va ser provocada 
per l'asfíxia, sinó per una enfermetat a les 
artèries que, en plena crisi, i amb una 
situació de fort estrès, li van provocar una 
insuficiència cardíaca. La jutgessa dóna total 
credibilitat a les declaracions dels agents i 
del personal sanitari, que afirmaven que l'ac¬ 
tuació havia estat proporcionada «a les cir¬ 
cumstàncies en què es trobava el pacient». 
La família de la víctima s'havia oposat a l'arx- 
ivament de les diligències i havia demanat la 
pràctica de més proves, com ara una recon¬ 
strucció delsfets. No obstant això, la jutges¬ 
sa s'hi ha oposat perquè les considera 
«innecessàries i inútils» per a la investigació. 

La manifestació destacà per l'alegria i la reivindicació 

Èxit de participació i mobilització en 
la marxa de suport al CSA Can Barba 


Sabadell/ Vallès Occidental.- «Unes400 per¬ 
sones (joves, veïns i veïnes de Sabadell i ro¬ 
dalies) es reuniren a les 17:30 a la Plaça Vallès 
per la manifestació en contra del desallotja¬ 
ment del local propietat de l'Ajuntament. Els 
lemes principals foren: 'Trencat el diàleg, 
trencada la confiança", "De Can Barba no 
marxem, us esperem", i "El tripartit especula i 
desallotja". Fou una marxa festiva i lúdica 
(amb pallassos i perfomance permanent) i 
reivindicativa alhora (s'encartellà a les seus 
bancàries, immobiliàries, ETT's, cases aban¬ 
donades..., i es penjaren vàries pancartes, 
l'última al mateix Ajuntament, sota el lema: 
"Que desallotjin l'Ajuntament”. Allí s'acabà 
la mani, on es feu una timbalada, malabars, i 
es llegí el manifest: Can Barba és el Centre 
Social Alliberat del carrer Unió que el prop¬ 
er 14 de Febrer compleix un any. Ha estat 
una temporada difícil i intensa, però agraïda 
i prometedora alhora. Després de l'exper¬ 
iència del CSA Els Maquis i d'una dura reha¬ 
bilitació, Can Barba ha esdevingut el portan- 
veu físic dels moviments socials a Sabadell. 
Al mateix temps, s'han realitzat tallers 
gratuïts i activitats de debat i transformació 
social. Disposa d'una kafeteria a preus pop¬ 
ulars, d'una biblioteca amb lectura compro¬ 
mesa i d'una sala de reunions i exposicions. 
Els pilars bàsics de Can Barba són la social¬ 
ització, l'autogestió, la formació i l'oci alter¬ 
natiu. Al llarg d'aquest any, més d'una 
quinzena de col·lectius i d'un centenar de 
persones l'hem utilitzat, i més d'un miler 
n'hem gaudit. Tanmateix, no tothom ho veu 
amb els mateixos ulls. L'ajuntament, propi¬ 
etari del local, i que és el que poseeix més 
edificis buits a la nostra ciutat, afirma que 
necessita l'exclusivitat de l'espai per fer-hi 


cursos de formació ocupacional. Menteix. 

El que no suporta és que una iniciativa social 
que no prové d'ells i que no pot controlar, 
tingui èxit. Després d’unes negociacions en 
què ha demostrat el seu tarannà més 
hipòcrita,fal·laç,autoritari i amb importants 
dèficits democràtics, on ha negat una 
mediació i ha condicionat seguir el diàleg 
amb el fet d'abandonar l’immoble, ha 
començat els tràmits legals pel desallotja¬ 
ment violent i armat. 

Res ja ens sorprèn. El nostre és un tripartit 
"progressista" i "d'esquerres" que té la men¬ 
talitat de Hobbes, la metodologia de 
M aquiavel, la sinceritat de Goebbles i la soli¬ 
daritat de Roquefeller. És un govern munici¬ 
pal que té dos imputats pel cas Bemba, que 
nega el mobbing immobiliari, la violència nazi 
i la intimidació policial, que liquida el patri¬ 
moni històric, distorsiona la realitat con¬ 
trolant els mitjans de comunicació, que del 
clientelisme en fa virtut i de l'especulació, or. 
(...) Entenem que utilitzar la desobediència i 
l'acció directa són actes legítims que ens cor¬ 
responen com a ciutadans en comprovar uns 
poders públics incompetents, quan no fraud¬ 
ulents. És per tot això que, Sr. Paco Fernàndez 
(ICV), Sr. José Maria Civis (ERC), Sr. Manuel 
Bustos (PSO E) i tota la resta de l'equip de gov¬ 
ern, us dediquem aquesta manifestació. 
Perquè sapigueu que no tenim por, que 
seguirem lluitant, fins a la victòria. Sota el 
convenciment de que no som esclaus de cap 
paret i que l'única lluita que es perd és la que 
s'abandona, okupar és resistir, resistir és 
vèncer! C.SA. vol dir Centre Social Alliberat, 
Can Barba vol dir Resistència! Can Barba resta 
obert cada dia i recorda que falta ja poc pel 
ler aniversari» CSA Can Barba 25/ ]/ 05 


Judici per okupar els 
balcons de l'ajuntament 

Bilbo .- El passat dimarts 18, joves sim¬ 
patitzants del Bilboko Okupazioaren Mugi- 
mendua van ser citats/ des sota l'acusació de 
resistència per l'okupació mesos enrera dels 
balcons de l'ajuntament de la ciutat, dins de 
la campanya de resistència al desallotjament 
del Sorgintxulo Gaztetxea, recentment 
desallotjat. En principi, havia de ser un judici 
de faltes però el fiscal va demanar pels 
acusats/ des el delicte de desordres públic 
(tipificat amb penes de 6 mesos a 4 anys de 
presó)quedant suspesa l'audiènciafinsque la 
jutgessa decideixi què elshi imputa. 

Pititako +Contra-lnfos 25/1/ 05 

50 famílies gitanes 
seran desallotjades 
a M alvarrosa 

El Cabanyal/ València.- Dins de les obres de 
perllongament de l'Avenida de los Naranjos 
per a deixar la zona de platja neta per a la 
Copa Amèrica, l'ajuntament de València ha 
decidit desallotjar les properes setmanes 
una cincuantena de famílies gitanes que 
porten okupant a la zona des de fa més de 
tres anys. Més de 200 persones es queden 
al carrer i prop de 100 criatures perden la 
casa i la possibilitat de seguir escolaritzats. 
A canvi, els serveis socials de l'ajuntament 
els hi ofereixen tres dies a un alberg. Arran 
d'aquests fets es va convocar el passat 
divendres 21a la Plaça de l'Ajuntament una 
concentració de solidaritat amb els i les 
afectades i per exigir el seu reallotjament. 
Més informació a: 

http / / es.geocities.com/ sokandreu 
La Haine-València +Contra-lnfos 25/ OV 05 


Crida del Centre Social Seco 

Madrid- «Després d'anys d'autogestió, treball al barri i lluita social, al 
C.S.SECO se'ns acaba el temps. Davant d'aquesta situació i amb forces 
per seguir i convicció d'aconseguir-ho, convoquem a tot el teixit 
social de l'estat a recolzar el nostre projecte i el nostre reallotjament 
en una manifestació a Madrid el dia 5 de març (...) Us convidem a 
venir al barri d'Adelfas, al districte de Retiro, a Madrid el proper 5 de 
Març, per participar en una marxa de recolzament al Centre Social 
Seco, al seu reallotjament al barri, i de celebració dels seus 14 anys 
d'existència. L'endemà al matí tindrà lloc al Centre Social Seco una 
Assemblea Estatal de Col·lectius amb l'objectiu de preparar la lera. 
Trobada d'Iniciatives Locals, que se celebrarà a Terrassa durant la 
Setmana Santa d'aquest any. Per a difondre aquesta iniciativa i convi- 
dar-vos a participar-hi, estem celebrant xerrades i trobades a difer¬ 


ents punts de l'Estat amb la intenció de liar les gents d'arreu de l'es¬ 
tat i de fora per a que organitzin autobusos, vinguin a visitar-nos al 
barri i comparteixin amb nosaltres aquesta jornada. 

Per a contactar i confirmar asistència: A Madrid: 91433 99 80 (sor¬ 
tirà un contestador, us trucarem després)/ 650 40 87 61/ seco (at) 
sinroot.net. A Barna: 659 726 538. Anirem informant sobre altres 
punts de contacte a altres ciutats, pobles i viles. Nosaltres ens 
encarreguem de l'allotjament i del programa del cap de setmana 
(per descomptat, s'accepten suggerències i col·laboracions) 

Pel moment, tenim això: Dissabte 5 de març a les 19.00: 
Manifestació de recolzament al reallotjament del Centre Social 
Seco i de celebració dels seus 14 anys d'existència: ''Nunca màs un 
barrio sin nosotr@s". Diumenge 6 de març a les llh: assemblea 
estatal de preparació de la "lera. Trobada d'Iniciativas Locals'! 
Nunca màs un barrio sin nosotr@s» CS Seco 25/ 01/ 05 


Presos i preses en lluita 



La policia col·locant una escala a la 
casa desallotjada a pl. Revolució. 


S'arxiva la denúncia 
pel tràfic de 
drogues a les 
presons catalanes 

Barcelona.- El passat mes de maig, el direc¬ 
tor de la presó de Tarragona va haver de 
dimitir arrel d'unes declaracions sobre l'en¬ 
trada de drogues a la presó, entre d'altres 
mitjans, per part de funcionaris. 
Declaracions que va recollir la fiscalia de 
l'audiència deTarragona per començar unes 
investigacions sobre el fet, investigacions 
que ara s'han vist arxivades després de com¬ 
provar que no estaven dirigides cap a cap 
presó ni funcionari en concret, ja que les 
declaracions van ser efectuades d'una 
forma generals a totes les presons de l'estat, 
comentant la gran dificultat per poder 
demostrar-ho. Contra-lnfos 25/ ]/ 05 


Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@sindominio.net» 


Va morir el passat 2 de genera l'hospital penitenciari deTeixeiro 

Manifestació a Barcelona 
en homenatge a Xose Tarrío 


Barcelona.- El passat 2 de gener moria Xosé 
Tarrío en un hospital de A Corunya. Després 
d'alguns mesos en coma a causa d'un infart 
cerebral, el nostre company moria deixant 
enrere tota una vida de sofriment i de lluita 
per la llibertat. Xosé va entrar a la presó als 
19 anys per ser "pobre”: aquest va ser el seu 
delicte. Va ser uns dels primers presos amb 
qui l'estat espanyol va posar en marxa els 
anomenats presos FIES (Fitxers Interns 
d'Especial Seguiment) i va patir la brutal 
repressió que el sistema penitenciari ofer¬ 
eix, encara avui, als reclusos classificats en 
aquest grup especial. Com ell mateix ho va 
definir, "és la presó dins la presó”. Xose 
Tarrio va lluitar i denunciar, fins al dia de la 
seva mort, totes les injustícies que ell i la 
resta de presoners i presoneres pateixen 
cada dia dins de les diferents presons de l'e¬ 
stat espanyol. Cada cop queda més clar que 
la presó només serveix pel bon funciona¬ 
ment del capitalisme i la seva societat tant 
terriblement injusta. 

500 persones es manifesten a Barcelona 
En resposta a la seva mort, es va realitzar 
una manifestació a Barcelona divendres pas¬ 
sat dia 21 «Poc més de 500 persones es van 
manifestar pel centre de la ciutat per a 
mostrar la seva ràbia i indignació per la mort 
d'un altre company. La manifestació va anar 


de Plaça Universitat fins a Via Laietana, pas¬ 
sant per les Rambles i Plaça Sant Jaume. 
Durant tota la manifestació es van fer pin¬ 
tades, es van cridar consignes i es van repar¬ 
tir octavetes per intentar explicar quina és 
la cara oculta de la presó, aquesta cara que 
la democràcia tracta molt bé d'amagar. 
Alhora, es va recordar que no ha estat 
només el cas de Xosé Tarrío ja que segueix¬ 
en havent milers de presos i preses humans i 
no humans, que necessiten del nostre 
suport per a arribar a ser algun dia lliures de 
les seves cel·les i de les seves gàbies. Durant 
el recorregut van ser colpejats, fins a tren- 
car-se, alguns vidres de sucursals bancàries, 
la qual cosa només preparava l'ambient per 
a qui devia de ser fortament colpejat més 
tard, CCOO i UGT. A l'arribar a Via Laietana i 
ser desconvocada la manifestació, es va fer 
una petita barricada de foc i es van 
començar a destrossar els vidres de les seus 
d'aquests sindicats. El paper d'aquests és ben 
conegut a l'hora d'encobrir a els/ les car¬ 
cellers torturadors. Va ser una petita mostra 
de ràbia d'alguna cosa que, en un futur, 
haurà de convertir-se en un atac ofensiu. Si 
voleu saber més sobre el que va viure en 
Xose Tarrio, podeu llegir el llibre que ell 
mateix va escriure dins la presó: Huye hom- 
bre, huye!» Pres@s al Carrer 25/ V 05 



La manifestació per denunciar la mort de Xosé Tarrío al centre de Barcelona. 




























Veïnat contra l'especulació 


Repressió penitenciària 


Estudiants de la UPF protesten contra el 22@ 


Barcelona.- El passat 20 de gener Miquel 
Barceló, president de 22@BCN, realitzava la 
lliçó inaugural delsestudis d'informàtica de la 
Universitat Pompeu Fabra. Un grup d'estu¬ 
diants va accedir a l’Auditori on es feia l'acte 
per tal de denunciar el que suposa el 22@. 
Aquest pla urbanístic és gestionat per la 
societat públic-privada que presideix Barceló. 



Pancarta desplegada a la sala d'acte de Il·lPF. 


Durant la protesta es van penjar cartells on 
s'informava sobre les empreses que s'ins¬ 
tal·laran al districte, es van repartir octavetes 
i es va desplegar una pancarta contra l'espe¬ 
culació. Amb tot plegat es va denunciar que 
el pla urbanístic no contempla la voluntat 
dels veïns sinó únicament als interessos pri¬ 
vats. Així, els grans beneficiats per aquest pla 
sóndesimmobiliàriesServihabitat (propietat 
de "La Caixa"), Necso, Habitat, Layetana, 
Bami, Lar o @rtibox. Les grans constructores: 
ACS, Dragados, Ferrovial o FCC. I també 
empreses tecnològiques com: Retevisión, 
Deustche Telekom o altres com el Consorci 
de la Zona Franca o el Grupo Godó. 

La superfície afectada pel 22@ equival a 117 
illes de l'Eixample i té un potencial immobi¬ 
liari superior als 12.000 milions d'euros (4 
vegades el cost del Fòrum 2004). A més es va 
recordar que no es tracta d'un fet aïllat sinó 
que respon a una lògica més àmplia, la 
mateixa en què s'inscriuen altres actuacions 
com estació del TAV a la Sagrera, plaça de les 
Glòries, el Fòrum 2004, l'obertura de la 
Diagonal, el 22@... 

El Departament de 
Justícia vol construir més 
barracons ales presons 

Catalunya.- Durant els darrers dies des de la 
Conselleria de Justícia de la Generalitat s'ha 
tornat a defensar la necessitat de construir 
barracons per "solucionar" els problemes 
derivats de la massificació a les presons. El 
secretari de Serveis Penitenciaris i Reha¬ 
bilitació, Albert Batlle, va anunciar que ja 
s'estan preparant i es començaran a instal- 
■lar a partir de l'estiu. Actualment hi ha a 
Catalunya més de 8.200 persones preses, 
mentre que la capacitat oficial de les per¬ 
sones és per unes 5.000 persones. Fa menys 
de dos anys la població reclusa rondava les 
7.000 persones, és a dir que està augmen¬ 
tant molt ràpidament i es preveu que aque¬ 
sta tendència segueixi, fins al punt que "les 
presons quedaran col·lapsades d'aquí a vuit 
o deu mesos”, segons Batlle. Aquestes dades 
coincideixen amb l'augment del número de 
persones preses a tota Europa, que s'inscriu 
dins una sèrie de canvis socials i penals 
(enduriment de les condemnes, disminució 
de les posssiblitats d'obtenir beneficis peni¬ 
tenciaris...) que creen una autèntica crimi¬ 
nal ització de la pobresa. A més cal tenir en 
compte l'augment molt important dels 
migrants presos, a causa d'una legislació 
amb marcats trets racistes. Els barracons 
que ja existeixen han estat denunciats 
diverses vegades per les condicions de vida 
que comporten per a les persones preses. 

Invasió d’Irac: 

la massacre continua 

18.708 

CIVILS IRAQUIANS ASSASSINATS DES DEL 20 DE MARÇ 

9.612 

MILITARS DE LA COALICIÓ INVASORA FERITS 

1567 

SOLDATS DE LA COALICIÓ INVASORA MORTS 

(11 durant l'última setmana) 


Fe d'errades de l'últim butlletí 

Barcelona.- A la notícia referent a un sabotatge a la seu del CIRE del butlletí 342 de Contra- 
lnfos, deiem que aquest organisme feia reinserció laboral a ex-presos i persones en tercer 
grau, però no citàvem que realment la majoria d'ocupacions son per persones recluses, o 
sigui, que treballen des de la presó. També a una informació al voltant de l'apallissament 
d'un noi a Donosti erràvem en el titular i deiem que la pallissa havia estat a Irunea, quan en 
realitat s'havia produït a la capital de Guipúscoa. Contra-lnfos 25/ 1/ 05 


Manifestació 27 de gener ]9:30h plaça Vila de Santa Coloma 

Commemoració entrada tropes franquistes 

Dissabte 29 de gener a les 17h a la plaça de la Catedral 

M anifestació per la música lliure al carrer 

Dijous 27 de gener a les 39h al Pati Maning (CCCB) 

Acte informatiu sobre Llei Estrangeria 

Divendres 28 de gener a les 8 del matí a la plaça del Nord 

Concentració defensa Ateneu Llibertari 

Dimecres 26 de gener a les 09:30h als jutjats de Barcelona 

Judici detinguts pel Pla Caufec 


Bicicletada popular 
contra l'especulació 

Mataró/ El Maresme.- "Dissabte passat, 22 
de Gener, es va celebrar la Bicicletada con¬ 
tra l'Especulació a la ciutat de Mataró. Hi 
van participar més de 40 bicicletes al llarg 
del recorregut, sense contar a totes les per¬ 
sones que van estar en les diferents pa¬ 
rades. La bicicletada es celebrava per diver¬ 
sos motius: Un era perquè el govern munic¬ 
ipal vol tirar endavant tota una sèrie d'in¬ 
tervencions urbanístiques que volen con¬ 
vertir una ciutat de 117000 habitants actual¬ 
ment a 150000 d'aquí a 10 anys. I ho volen 
fer densificant la ciutat sense augmentar el 
nombre de zones verdes ni equipaments. I, 
sobretot, requalificant la poca zona bos¬ 
cosa que tenim i enfocant les mirades cap a 
la zona agrícola. Un altre motiu va ser el de 
tornar-nos a reconèixer entre associacions 
de veïns, col·lectius de Centres Socials O ku- 
pats, ecologistes i tot un ventall de gent 
que ja estem treballant contra l'especulació 
però que no ens acaben de conèixer. Un ter¬ 
cer motiu era el de reinvindicar la mobilitat 
ciclista dins el medi urbà, no molestant el 
tràfic motoritzat sinó essent nosaltres ma¬ 
teixos el propi tràfic. Un quart motiu era el 
de fer propaganda del nostre Observatori 
de l'Especulació Urbanística de Mataró, el 
qual es va iniciar el juliol passat just quan es 
va okupar el CSOA l'Estella que consisteix 
en un mapa en blanc de Mataró que anem 
omplint entre tots els veïns de la ciutat. 
Així, podem desglossar totes les interven¬ 
cions urbanístiques que s'estan fent i que es 
volen fer. El podeu consultar a: http:- 
/ / musaik.net/ mapa. Finalment, l’últim 
motiu era el de suar, riure, cridar, compartir, 
i passar-ho d'allò més bé per poder fer aflo¬ 
rar aquest gran problema que ens afecta 
tant a tots i totes plegats, que és l'especu¬ 
lació urbanística. Salut i desobediència!" 

Alliberament Animal 


Acció nudista i en 
defensa dels animals 
davant el Saló n Pi el 
de la Fira de Barcelona 

Vila de Sants.- El passat dissabte 22 de gener, 
una quarentena de persones es concentraren 
davant el Salón de Piel Espana per tal de 
protestar contra l'ús de les pells dels animals 
per la confecció. D'aquesta quarentena, vint 
persones es van despullar i van restar una 
estona estirades a terra, passant molt de fred 
segons varis dels participants. Aquesta acció va 
ser acompanyada d'una valoració impactant 
respecte l'ús de les pells dels animals, la man¬ 
era com són torturats i colpejats fins matar-los 
i la forma en què passen la seva curta vida 
apinyats en petites gàbies Al llarg del 2003, 
segons dades dels organitzadors de l'acció, es 
van matar 26 milions d'animals per tal de fer 
abrics quan els abrics de pell necessiten 20 
vegades més recursos que els necessaris per fer 
un abric sintètic. Contra-lnfos 25/1/ 05 


Antifeixisme 


Atac contra la seu 
de la Plataforma pel 
No a la Constitució 
Europea d’Alcorcón 

Alcorcón.- La matinada del dijous 13 al 
divendres 14, el local de la Associació Cívica 
pels Drets Socials d'Alcorcón, centre d'activ¬ 
itats i de reunió de la "Plataforma de 
Alcorcón por el No a la Constitución 
Europea!” va ser blanc d'un atemptat per 
part d'uns desconeguts que després de tren¬ 
car el vidre d'una porta i abocar un líquid 
inflamable a l'interior, hi van calar foc. 
Sense entrar a valorar els quantiosos danys 
materials que va suposar aquesta actuació, 
cal agrair que una veïna truqués als bombers, 
ja que d'haver-se estès el foc, podríem estar 
parlant d'una tragèdia de dimensions incal¬ 
culables, donada l'hora y el lloc en el que 
s'ubica el local: un bloc de veïns. 

Corriente Roja-Alcorcón 
+C o nt ra-1 nf o s25/1/ 05 



:^L'oratge de la setmana vinent 



Ens trobem inmersos en una extraordinària onada de fred. Aquest tipus d’onades acostumen a produir-se cada 20 anys. 
Collserola entre els 8 i els 10 graus sota zero, als barris alts entre els 4 i els 5 graus sota zero, i 3 graus negatius a la resta. 
A ciutats com Sabadell o Terrassa es poden arribar als -12 i al Baix Llobregat entre els -6 i els -8. Al Pirineu prop dels -24. 

























































































